open-index/open-wikipedia-markdown huggingface dataset:
Louis Joseph Vendôme

**Louis Joseph Vendôme** (oik. **Louis Joseph de Bourbon, Vendômen herttua**)  (1. heinäkuuta 1654 Pariisi – 15. kesäkuuta 1712 Viñaroz, Katalonia) oli Ranskan marsalkka vuodesta 1695 ja Ranskan armeijan merkittävimpiä komentajia elinaikanaan. Vuonna 1669 hän peri isältään sarjan titteleitä: Vendômen herttua (nimellä Ludvig III), Beaufortin herttua (myi herttuakunnan vuonna 1688), Etampesin herttua ja Penthièvren kreivi.

Louis Joseph Vendôme liittyi Ranskan armeijaan 1672 ja kunnostautui Ranskan-Hollannin sodassa Henri Turennen alaisena. Hän taisteli yhdeksänvuotisen sodan aikana ensiksi François Luxembourgin alaisena Belgiassa vuoteen 1692 ja vuonna 1693 Nicolas Catinatin armeijassa Pohjois-Italiassa.
Vuonna 1695 Hän seurasi *Adrien-Maurice Noaillesia* Ranskan joukkojen komentajana Kataloniassa ja pakottikin Espanjan kuninkaan Kaarle II:n rauhaan vallattuaan loppukesällä 1697 Barcelonan kahden kuukauden piirityksen jälkeen.

Vuonna 1702, Espanjan perimyssodan aikana, Vendôme sai ranskalais-espanjalaisen armeijan komentajuuden Italiassa Catinatin ja François Villeroin epäonnistuttua. Hän todisti olevansa taitavan vastustajansa, serkkunsa prinssi Eugen Savoijilaisen vertainen, ja voitti tämän lopulta Cassanon taistelussa vuonna 1705.

Vuonna 1706 Vendôme siirrettiin taistelemaan Flandersiin, jossa hän oli kuitenkin vain Ludvig XIV pojanpojan, Burgundin herttuan kakkosmies. Tämän jälkeen hän oli kaksi vuotta pois armeijan palveluksesta, mutta palasi takaisin johtamaan armeijaa hyökkäyksessä Espanjaan, ja voittikin vielä liittokunnan joukot Brihuegassa ja Villa Viciossa vuonna 1710. Vendôme kuoli yllättäen kesken sotaretken Kataloniassa 1712.

## Lähteet
*

### Viitteet
Ian Ziering

**Ian Andrew Ziering** (s. 30. maaliskuuta 1964 Newark, New Jersey, Yhdysvallat) on yhdysvaltalainen näyttelijä. Hän on näytellyt muun muassa televisiosarjassa *[[Beverly Hills 90210]]*. Sarjan jälkeen, usean hiljaisemman vuoden kuluttua, Ziering oli mukana eloivassa *[[Haihurrikaani]]*.

## Elämäkerta
Ziering syntyi Newarkissa New Jerseyssä ja vietti lapsuutensa West Orangessa, New Jerseyssä. Hänellä on kaksi noin kymmenen vuotta vanhempaa veljeä. Ziering oli naimisissa malli-näyttelijä Nikki Zieringin kanssa vuosina 1997–2002.

Ziering oli mukana julkkistanssijana *[[Dancing with the Stars]]* -ohjelman neljännellä tuotantokaudella (yhdysvaltalainen versio *[[Tanssii tähtien kanssa]]* -formaatista).

### Näyttelijänä
Ziering aloitti työskentelynsä televisiossa 12-vuotiaana. Samalla hän teki myös radiomainoksia. Hän näytteli sarjassa *[[Beverly Hills 90210]]* vuosina 1990–2000 ja on näytellyt myös elokuvissa, muun muassa *[[Mahtiankat]]*, *[[Savate (elokuva)|Savate]]* ja *[[Domino (elokuva)|Domino]]*, ja tehnyt äänirooleja animaatioihin, kuten *[[Prätkähiiret|Prätkähiirten]]* Vinskinä.

## Filmografia
**[[Mieletön rakkaus (vuoden 1981 elokuva)|Mieletön rakkaus]]* (1981)
**[[The Doctors]]* (1981–1982)
**[[Guiding Light]]* (1986–1988)
**[[Terrible Things My Mother Told Me]]* (1988)
**[[Flour Babies]]* (1990)
**[[Pulmuset (televisiosarja)|Pulmuset]]* (1990)
**[[Beverly Hills 90210]]* (1990–2000)
**[[VIP noche]]* (1992)
**[[Melrose Place]]* (1992)
**[[Prätkähiiret]]* (1993–1996) (*ääni*)
**[[The Women of Spring Break]]* (1995)
**[[No Way Back (elokuva)|No Way Back]]* (1995)
**[[Subliminal Seduction]]* (1996)
**[[Mighty Ducks the Movie: The First Face-Off]]* (1997) (*ääni*)
**[[Savate (elokuva)|Savate]]* (1997)
*** (1998) (*ääni*)
**[[The Love Boat: The Next Wave]]*  (1999)
**[[Batman of the Future]]* (1999) (*ääni*)
**[[Twice in a Lifetime]]* (2000)
**[[Pakka sekaisin]]* (2001)
**[[Kunnian miehet (televisiosarja)|Kunnian miehet]]* (2001)
**[[Rantojen kunkku]]* (2002)
**[[Sisko ja sen sisko]]* (2002)
**[[Hämähäkkimies (vuoden 2003 animaatiosarja)|Hämähäkkimies]]* (2003) (*ääni*)
**[[Freelancer (videopeli)|Freelancer]]* (2003) 
**[[Domino (elokuva)|Domino]]* (2005)
**[[Six Months Later]]* (2005)
**[[Stripped Down]]* (2006)
**[[Man v. Monday]]* (2006)
**[[Prätkähiiret (vuoden 2006 animaatiosarja)|Prätkähiiret]]* (2006–2007) (*ääni*)
**[[Drawn Together]]* (2007) (*ääni*)
**[[Lava Storm]]* (2008)
**[[Haihurrikaani]]* (2013)

## Lähteet

## Aiheesta muualla

* Voice Chasers
Concordia (Pakistan)

**Concordia** on kahden jäävirran Baltoro-jäätikön ja Godwin-Austen-jäätikön yhtymäkohta Pakistanin pohjoisosassa Karakorumvuoristossa. Alueen ympärillä on useita maailman korkeimpia vuorenhuippuja: neljä yli 8&nbsp;000-metristä vuorta ja useita merkittäviä matalampia huippuja. 

Vaikuttavia vuorinäkymiä tarjoava Concordia on alueen paras leiriytymispaikka vuorista kiinnostuneille ihmisille. Alueelta on myös lyhyehköt patikointimatkat monille vuorikiipeilijöiden perusleireille: K2 (kolme tuntia), Broad Peak (kaksi tuntia), Gasherbrum-ryhmän vuoret (kolme tuntia).

Alueen merkittävimpiä huippuja ovat mm.
*K2, 8 611 m
*Gasherbrum I, 8 080 m
*Broad Peak, 8 047 m
*Gasherbrum II, 8 035 m
*Gasherbrum III, 7 952 m
*Gasherbrum IV, 7 925 m

Concordian ovat eurooppalaiset löytöretkeilijät nimenneet Alpeilla sijaitsevan vastaavanlaisen Konkordiaplatz-alueen mukaan.

## Aiheesta muualla

* *Kuvia Concordian alueelta*
William Hanna

**William Denby Hanna** (14. heinäkuuta 1910 &ndash; 22. maaliskuuta 2001) oli yhdysvaltalainen animaatiofilmien tekijä, sarjakuvataiteilija, tuottaja ja Joseph Barberan yhteistyökumppani. Hanna-Barberan studio tuotti monia tunnettuja sarjakuvia ja animaatioita, joista tunnetuimmat olivat Tom ja Jerry, Kiviset ja Soraset, Jetsonit ja Scooby-Doo.

William Hanna oli amerikanirlantilaisten vanhempien lapsi,  joka syntyi Melrosessa Uuden Meksikon osavaltiossa Yhdysvalloissa. Hän pääsi vailla alan koulutusta töihin animaatioelokuvayhtiöön vuonna 1932. Vuonna 1939 hän aloitti yhteistyön Joseph Barberan kanssa. Heidän ensimmäinen yhteinen animaationsa *Saapasjalkakissa* sai Oscar-palkinnon lyhyiden animaatioiden sarjassa. Jo siinä esiintyi kuuluisa kaksikko Tom ja Jerry. Hanna ja Barbera tekivät Tomia ja Jerryä yhdessä seitsemäntoista vuoden ajan, ja saivat seitsemän Oscaria. 

## Lähteet

## Aiheesta muualla
*
Kivatsu

**Kivatsu** (; lyydiksi *Kivačunkosk*) on 10,7 metrin korkuinen vesiputous Suununjoessa Karjalan tasavallan Kontupohjan piirissä. Koski on neliportainen ja se on Euroopan toiseksi korkein tasankoseudun vesiputous. Se on paikallinen matkailunähtävyys. Putousten tuntumaan perustettiin vuonna 1931 Kivatsun luonnonpuisto. Siellä on vanhoja ikimäntyjä, joista osa on 200–300-vuotiaita. Karjalan tasavallassa on toki tätäkin korkeampia koskia.

## Lähteet
Kihlakunnannimismies

**Kihlakunnannimismies** toimii kihlakunnanviraston päällikkönä ja vastaa viraston yleishallinnosta, toimitiloista, henkilöstön työhyvinvoinnista ja valtion paikallishallinnon sidosryhmäsuhteista. Lääninhallitus määrää kihlakunnannimismieheksi jonkun kihlakunnanviraston osastopäälliköistä, esimerkiksi poliisipäällikön.
ADIZ

**ADIZ** () on ilmapuolustuksen tunnistusvyöhyke.

## Aiheesta muualla
* Suomen itärajalla sijaitseva ADIZ 
* Suomen itärajalla sijaitseva ADIZ interaktiivisella kartalla
Jamestown (Virginia)

**Jamestown** oli ensimmäinen englantilaisten asuttama siirtokunta Pohjois-Amerikassa. Toukokuussa 1607 perustettu siirtokunta sijaitsi itärannikolla nykyisessä Virginiassa, Yhdysvalloissa.

Kesäkuussa 1606 Englannin kuningas Jaakko I perusti Virginian kauppakomppanian vakiinnuttamaan englantilaisten asutuksen Pohjois-Amerikassa sekä etsimään mahdollisia rikkauksia ja vesireittiä Itämaille. Lontoosta purjehti Amerikkaan 108 uudisasukasta, jotka perustivat siirtokunnan 24.5.1607 Jamesjoen rantaan vajaan sadan kilometrin päähän Chesapeakenlahden suulta.

Siirtokunnan hallinto oli aluksi epäselvä, mutta sitten Englannin kuningas nimitti sen johtoon kuvernöörin, jonka apuna toimi siirtokuntalaisista koostuva raati. Siirtokunnan talous alkoi kehittyä vasta 1612, kun alueella alettiin viljellä tupakkaa. Uudisasukkaiden elämä oli raskasta: jatkuvana uhkana olivat mailtaan karkotetut intiaanit sekä huonosta ravitsemustilanteesta johtuvat erilaiset sairaudet, kuten keripukki.

Elokuussa 1619 siirtokuntien edustajat kokoontuivat Jamestowniin ja muodostivat Amerikan ensimmäisen lakiasäätävän kokouksen. Vajaan viikon aikana kokous teki päätöksiä mm. verotuksesta, julkisten asioiden hoidosta, moraalista ja tupakan hinnoista. Elokuussa 1619 tuotiin Jamestowniin myös ensimmäiset 20 orjaa Afrikasta. Tästä alkoi Pohjois-Amerikan orjuuden pitkä historia. Afrikkalaisia käytettiin ilmaisena työvoimana maatiloilla, kartanoissa ja käsityöläisinä. Englantilaisten siirtokunnissa pääasiallisena työvoimana olivat pitkään kuitenkin valkoiset uudisasukkaat, jotka olivat sitoutuneet työskentelemään siirtokunnissa 7 vuotta korvaukseksi matkastaan Atlantin yli.

Siirtokunnan pääkaupunki siirrettiin 1699 Williamsburgiin, jolloin Jamestown autioitui. Sen kirkkoa käytettiin vielä 1750-luvulle asti, jolloin se hylättiin.

## Lähteet

## Aiheesta muualla
Gracie Films

**Gracie Films** on yhdysvaltalainen TV- ja elokuvatuotantoyhtiö, jonka perustajia on  James L. Brooks. Sen tuottamia TV-sarjoja ovat mm. Simpsonit ja elokuva Jerry Maguire.

## Joitain TV-sarjoja ja elokuvia

* The Tracey Ullman Show (1987–1990)
* Big – isoksi yhdessä yössä (1988)
* Simpsonit (1989–, jatkuu edelleen)
* The Critic (1994–1995)
* Jerry Maguire (1996)
* The Simpsons Movie (2007)

## Aiheesta muualla
*Virallinen sivusto
Clancy Brown

**Clarence J. ”Clancy” Brown III** (s. 5. tammikuuta 1959 Urbana, Ohio) on yhdysvaltalainen näyttelijä ja ääninäyttelijä. Hän tuli tunnetuksi elokuvasta *[[Highlander – kuolematon]]* (1986).

## Ura
Brown aloitti näyttelijänuransa Chicagon teatteripiireissä 1980-luvulla. Hänen ensiesiintymisensä elokuvissa tapahtui Viikingin roolissa elokuvassa *[[Bad Boys (vuoden 1983 elokuva)|Bad Boys]]* (1983).

Brownin tunnetuimpia rooleja ovat Kurgan elokuvassa *[[Highlander – kuolematon]]*, kapteeni Byron Hadley elokuvassa *[[Rita Hayworth – avain pakoon]]* (1994) ja Rawhide elokuvassa *[[The Adventures of Buckaroo Banzai Across the Eighth Dimension]]* (1984). Brown on myös esiintynyt vierailevissa rooleissa televisiosarjoissa kuten *[[Star Trek: Enterprise]]*, *[[Lost]]* ja *[[The Riches]]*.

Brown on ääninäytellyt roistojen rooleja matalan äänensä ansiosta varsinkin animaatioissa kuten Lex Luthoria *[[Teräsmies|Teräsmiehessä]]* ja *[[Justice League (televisiosarja)|Justice Leaguessa]]* sekä avaruusolio Gorrathia *[[Megas XLR]]* -animaatiossa. Lisäksi hän on ollut Kapteeni Blackin ääniroolissa televisiosarjassa *[[Jackie Chan seikkailee]]* ja Pakkasherran roolissa *[[Batman (vuoden 2004 animaatiosarja)|The Batmanissa]]*. Yksi hänen tunnetuista äänirooleista on Herra Rapu (*Mr. Krabs*) *[[Paavo Pesusieni]]* -televisiosarjassa.

Brown on myös lainannut äänensä konsolipelien hahmoille, kuten Baron Praxisille *[[Jak II: Renegade]]* -pelissä ja Montrossille *Star Wars: Bounty Hunter* -pelissä. Crash Bandicoot -sarjassa Brown oli sekä Neo Cortexin (Crash 2-CNK) ja Uka Ukan (Crash 3-Twinsanity) ääni. Brown on myös ollut Dag'rekin ääninäyttelijänä pelissä *[[Run Like Hell]]*. Brown on ääninäytellyt myös poliisia Hank Anderson -pelissä **.

## Filmografia
### Elokuvat

### Televisiosarjat

### Videopelit

## Lähteet

## Aiheesta muualla

*Viralliset kotisivut
*
*
Pieni orjatar

**Pieni orjatar** () on suomalaisen Bernhard Henrik Crusellin säveltämä ruotsinkielinen ooppera, joka sai kantaesityksensä Tukholmassa vuonna 1824. Libreton on kirjoittanut ranskalainen Guilbert Pixérécourt. *Pieni orjatar* on ensimmäinen suomalaisen säveltäjän luoma oopperateos. Se on romanttinen ooppera, joka perustuu satuun Ali Babasta ja neljästäkymmenestä rosvosta.

## Lähteet
*Vuoden 2007 Crusell-viikkojen ohjelmalehtinen
Tracey Ullman

**Tracey Ullman** (s. 30. joulukuuta 1959 Slough, Berkshire, Englanti) on englantilais-yhdysvaltalainen näyttelijä, komedienne, laulaja, tanssija, käsikirjoittaja ja kirjailija. Hänellä on romanitaustaa äitinsä puolelta ja puolalaisia sukujuuria isänsä puolelta. Ullman muutti Yhdysvaltoihin, jossa hän sai nimeään kantavan televisiosarjan, jossa nähtiin ensi kertaa *[[Simpsonit]]*. Hän sai Yhdysvaltain kansalaisuuden vuonna 2006.

## Näyttelijänä
* *[[The Tracey Ullman Show]]* (1987–1990) - Useita hahmoja
**Tracey Takes On...* (1996–1999) - Useita hahmoja
**I Love You to Death* (1990)
* *[[Robin Hood – sankarit sukkahousuissa]]* (1993) - Latrine
* *[[Corpse Bride]]* (2005) - Nell Van Dort/Hildegarde
* *Tracey Ullman's State of the Union* (2008–2010)
* *[[Into the Woods]]* - Jaakon äiti (2014)
**Tracey Ullman's Show* (2016– ) - Useita hahmoja
**Tracey Breaks the News* (2017– ) - Useita hahmoja

## Albumit
* You Broke My Heart in 17 Places (1983)
* You Caught Me Out (1984)

## Palkinnot
* American Comedy Award (1988–1992, 1994, 1996, 1998–2000)
* Emmy (1989, 1990, 1993, 1994, 1997, 1999)
* Screen Actors Guild Awards (1999)
* Golden Satellite Award (1998)
* Cable ACE (1996)
* NBR Award (1994)
* Golden Globe (1988)
* BAFTA TV Award (1984)

## Ehdokkuudet
* Screen Actors Guild Awards (2000, 2009)
* Emmy (1987–1990, 1995–1999, 2004, 2005)
* American Comedy Award (2000, 2001)
* Golden Globe (1989, 1990, 1997, 2001)
* Writers Guild of America -palkinto (1997)

## Yksityiselämä
Tracey Ullmann oli vuodesta 1983 naimisissa vuonna 2013 kuolleen brittiläisen tuottaja ja käsikirjoittaja Allan McKeownin kanssa. Heillä on kaksi lasta.

## Lähteet

## Aiheesta muualla

*All About Tracey
*Tracey Ullman Fans (Facebook.com)
*The Tracey Ullman Archives 
*
American Psychological Association

**American Psychological Association** (lyhyemmin APA) on vuonna 1892 perustettu yhdysvaltalainen psykologien ammatillinen ja tieteellinen järjestö. Järjestöön kuuluu 150&nbsp;000 jäsentä, ja sillä 70 miljoonan dollarin vuosibudjetti.

## Katso myös
*Euroopan psykologiliittojen federaatio (EFPA)
*American Psychiatric Association (APA)

## Aiheesta muualla
* APA:n kotisivut
* APA:n jaostot
Northrop Grumman

**Northrop Grumman Corporation** on yhdysvaltalainen ilmailu-, avaruus- ja puolustusvälineteollisuusyritys.
Northrop Grumman -yhtiö syntyi vuonna 1994, kun Northrop osti Grummanin. 

1990-luvulla yhtiö osti Voughtin lentokoneosaston ja myi sen myöhemmin Carlyle Groupille.

Northrop Grumman on läntisten mittareiden mukaan maailman kolmanneksi suurin aseiden valmistaja. Helmikuussa 2007 se työllisti 200 000 työntekijää. Vuonna 2005 sen liikevaihto oli 20,7 miljardia dollaria eli noin 100 000 dollaria/työntekijä. Vuonna 2007 se oli Yhdysvaltain 67. suurin teollisuusyhtiö.

## Toimialat
Vuoden 2009 alussa yhtiö vähensi divisiooniensa määrän seitsemästä viiteen, jotka ovat
* Aerospace Systems, lentokoneet
* Electronic Systems, elektroniikka
* Information Systems, joka sisältää avaruustekniikan, ohjukset ja UAV-ilma-alukset
* Laivanrakennus
* Technical Services, joka lienee tukitoiminto 

### Aerospace eli ilmailu- ja avaruustekniikka
 
Yhtiö on rakentanut B-2 Spirit, E-8 Joint STARS ja F-5 Freedom Fighter lentokoneita sekä RQ-4 Global Hawk-UAV-aluksia Yhdysvaltain ilmavoimille.

Yhdysvaltain laivastolle se on valmistanut BQM-74 Chukar, C-2 Greyhound, E-2 Hawkeye ja EA-6B Prowler lentokoneita. Se on tehnyt osia mm. F/A-18 Hornet-lentokoneisiin, jonka alkuperäinen suunnittelija Northtrop oli 1970-luvun alussa.

Yhtiön avaruusosa on tehnyt NASAlle satelliitteja ja Yhdysvaltain ohjuspuolustuksen eri nimillä tunnetulle organisaatiolle eri järjestelmiä.

### Tutkat ja muut sensorit
Northrop Grumman Electronic Systems on kehittänyt monia sotilaallisia sensoreita.

### Muita liiketoimia
Yhtiö tekee IT-tekniikkaa Yhdysvaltain liittovaltiolle ja osallistuu nk. huumeiden vastaiseen sotaan.

## Lähteet

## Aiheesta muualla

*Northrop Grumman web site
*Northrop Grumman Careers Site 
*A summary of the company from Oligopoly Watch 
*Northrop Grumman product list 
*Interview with Northrop Grumman CEO, Feb. 12, 2006.
*
Myth War

**Myth War Online** on IGG:n julkaisema ilmainen, fantasia-aiheinen MMORPG. Pelissä roolipelien tapaan luodaan aluksi hahmo, jolla seikkaillaan, kerätään kokemuspisteitä ja sitä kautta noustaan tasoja. Kokemuspisteitä saa sen mukaan, onko sopivassa paikassa omalle tasolle. Pelissä on paljon tehtäviä, jotka voi tehdä tarvittaessa loputtomasti uudestaan. Myth War:issa ovat lemmikit tärkeässä osassa.

Myth Warissa on neljä hahmovaihtoehtoa valittavana: ihminen, kentauri, velho ja borg. Hahmojen sukupuoleksi voi valita naisen tai miehen.

## Lähteet

*Myth War Online Community  

## Ulkopuoliset linkit

* Virallinen Myth War -pelin sivusto
Masten Gregory

**Masten Gregory** (29. helmikuuta 1932 – 8. marraskuuta 1985) oli yhdysvaltalainen kilpa-ajaja. Pohjois-Amerikan kisojen lisäksi hän osallistui myös Formula 1 -sarjaan, jossa hän ajoi 42 osakilpailua ja sai yhteensä 24 MM-pistettä.

Masten syntyi Kansas Cityssä, Missourissa. Hänen isänsä kuoli Mastenin ollessa 3-vuotias. Myöhemmin perintörahoillaan hän osti ensimmäisen kilpa-autonsa, Allard-Mercuryn, jolla hän osallistui ensimmäisiin kilpa-ajoihinsa. Voittorahoilla hän pystyi vaihtamaan Jaguariin ja jatkoi menestystään.

1950-luvulla Gregory siirtyi Euroopan kilparadoille ja menestyi muun muassa Le Mansin 24 tunnin ajossa. 1957 hän aloitti Formula 1 -sarjassa näyttävästi kolmannella sijalla, mutta muuten hänen F1-uraansa häiritsivät lukuisat varomattomuudesta seuranneet keskeytykset. Myös tallit, jotka eivät olleet sarjan terävintä kärkeä, häiritsivät hänen uraansa lukuisilla teknisillä vioilla.

Turhautuneena menestykseensä F1-sarjassa Gregory palasi muihin autoluokkiin ajamaan. Hän osallistui etenkin erilaisiin kestävyyskilpailuihin, kuten Monzan 1000 km ajoon, Nürburgringin 1000 km ajoon ja Indianapolis 500:aan.

1970-luvulla Gregoryn nopeus alkoi hiipua, mutta hän jatkoi kilpailemista. Hän kuitenkin päätti lopettaa uransa ystävänsä Jo Bonnierin kuoltua vuonna 1972 Le Mansissa ja asettautui Amsterdamiin timanttikauppiaaksi. Marraskuun 8. päivä 1985 hän kuoli sydänkohtaukseen nukkuessaan kotonaan Porto Ercolessa Italiassa.

## Lähteet

## Aiheesta muualla
Matti Härmä

**Matti Joosepinpoika Härmä** oli 1600-luvun loppupuoliskolla elänyt kirkonrakentaja. Hän oli kotoisin Ängeslevän kylästä, joka nykyisin sijaitsee Tyrnävän kunnan alueella.

## Matti Härmän kirkonrakennustyöt
* Tornion kirkko ja tapuli (1684–1688) 
* Kempeleen vanha kirkko (1688–1691)
* Oulun ensimmäisen kirkon korjaus- ja laajennus (1686)
* Limingan kirkon korjaus (1686)


Tiedosto:Tornion kirkko 2007.jpg|Tornion kirkko
Tiedosto:Kempele Church 2006 07 24.JPG|Kempeleen kirkko


## Lähteet

## Aiheesta muualla
Dragonfly (kroatialainen yhtye)

**Dragonfly** on nelihenkinen kroatialaisyhtye. Dragonfly on perustettu 1990-luvun puolessa välissä. Yhtye soitti aluksi vanhoja rock and roll -klassikoita. Myöhemmin se siirtyi esittämään omia kappaleitaan. Viime vuosina Dragonfly on esiintynyt pääasiassa livekonserteissa yhdessä rockartisti Dado Topićin kanssa. 

## Eurovision laulukilpailu 2007

Dragonfly osallistui vuonna 2007 yhdessä Dado Topićin kanssa Helsingissä pidettyyn Eurovision laulukilpailuun, kappaleella Vjerujem u ljubav (). Heidän kilpailunsa päättyi semifinaaliin.

## Kokoonpano

*Iva Gluhak (laulu) 
*Branko Kužnar Žan (kitara) 
*Drago Vidaković (kitara) 
*Branko Badanjak (rummut) 

## Kappaleita

*Reci mi da znam
*Gledam u sunce
*Dođi mi pod bor
*Vjerujem u ljabav

## Lähteet

## Aiheesta muualla
* 
*Kroatian kansanlaulut vaihtuivat rockiin
*Kroatian tv:n viisusivut
Carolyn Carlson

**Carolyn Carlson** (s. 7. maaliskuuta 1943) on tanssija ja koreografi. Hän syntyi Yhdysvalloissa, Kaliforniassa suomalaisten vanhempien lapsena. Carlson opiskeli tanssia Utahin yliopistossa ja San Francisco School of Ballet'issa.

Opintojensa jälkeen Carlson tanssi Alwin Nikolaisin ryhmässä New Yorkissa, ja siirtyi sieltä 1974 Pariisiin. Siellä hän perusti Pariisin Oopperan kokeellisen tanssin ryhmän, josta tuli maailmankuulu. Pohjoismaissa vietettyjen vuosien jälkeen hän palasi Pariisiin, ja johtaa siellä *Atelier de Paris – Carolyn Carlson* -nimistä oppilaitosta.

Carlson on luonut yli 90 koreografiaa. Vuosina 1990–1991 hän työskenteli Helsingissä Helsingin kaupunginteatterin, Kansallisoopperan ja Tanssiteatteri Raatikon kanssa. Myös ennen ja jälkeen tuota jaksoa Carlson on vieraillut usein Suomessa ja vaikuttanut oleellisesti suomalaisen nykytanssin kehitykseen. Erityisesti vuonna 1976 Jorma Uotisen ja muiden suomalaisten tanssijoiden kanssa tehty teos *Kaiku* toi Suomeen uudenlaista estetiikkaa.

Carlsonille myönnettiin akateemikon arvo Academie des beaux-arts Pariisissa vuonna 2022.

## Lähteet

## Aiheesta muualla
*
Hyperion (mytologia)

**Hyperion** () oli yksi Hesiodoksen teoksessaan *[[Jumalten synty]]* (Theogonia) esittelemistä kreikkalaisen mytologian titaaneista, itään yhdistetty valon jumaluus, joka sisarensa Theian kanssa synnytti Auringon (Helios), Kuun (Selene) ja Aamunkoiton (Eos). Myös Auringosta käytetään usein nimeä Hyperion. Hyperion oli Gaian (Maa) ja Uranoksen (Taivas) poika.
 
Hyperionin merkitys mytologiassa on hyvin vähäinen, sillä hänet vain mainitaan titaanien luettelossa.

## Hyperion taiteessa
John Keats on kirjoittanut Hyperionista kaksi runoa: "Hyperion" ja "Hyperionin kukistuminen". Tieteiskirjailija Dan Simmons nimesi kaksi kirjaansa Keatsin runojen mukaan: *[[Hyperion Cantos]]* -sarjaan kuuluvat *[[Hyperion (kirja)|Hyperion]]* ja sen seuraaja *[[Hyperionin tuho]]*. Friedrich Hölderlin on kirjoittanut runon  "Hyperionin kohtalonlaulu",  jonka on suomentanut Alle Tynni.

## Lähteet

* 
* 

### Viitteet
Allard

**Allard Motor Company** oli brittiläinen autonvalmistaja, joka toimi vuosina 1936–1966. Tehtaan perusti Lontooseen Sydney Allard, ja sen autoissa oli aikoinaan yksi parhaimmista paino-teho-suhteista.

Allard toimitti lukuisia kilpa-autoja sijoittamalla amerikkalaisia moottoreita brittiläisten autojen runkoihin, jolloin syntyi tehokkaita yhdistelmiä. Allardin autoilla ovat ajaneet muun muassa kilpa-ajat Carroll Shelby ja Masten Gregory.

Autojen valmistus lopetettiin 1966 Sydney Allardin kuoltua, kun Allardin tehdas paloi samana vuonna ja suurin osa autojen suunnitelmista ja tiedoista tuhoutui.

Oy Ford Ab toi 1950-luvulla Suomeen muutamia Allard-autoja. Suomalaiset osallistuivat niillä muun muassa Monte Carlo -ralliin ja Jyväskylän Suurajoihin. Suomessa autoa mainostettiin toisinaan ”Ford Allardina”, vaikka kyseessä oli täysin itsenäinen automerkki. Uusina ja käytettyinä tuodut autot yhteen laskien Suomeen on arvioitu tulleen 12 Allardia.

## Lähteet
Torben Grut

**Torben Andreas Grut** (2. kesäkuuta 1871 Tun, Itä-Götanmaa – 24. joulukuuta 1945 Frederiksberg, Tanska) oli ruotsalainen arkkitehti. Hänet tunnetaan erityisesti urheilu- ja edustusrakennusten suunnittelijana. Grut opiskeli Kungliga tekniska högskolanissa. Högskolanissa nuoreen aloittelevaan arkkitehtiin teki suuren vaikutuksen arkkitehti ja professori Isak Gustaf Clason, jonka kanssa hän myös myöhemmin työskenteli. Hän työskenteli myös muun muassa Ferdinand Bobergin kanssa.

Grut oli Ruotsin tennismestari vuosina 1896–1897 ja Tanskan edustaja Kansainvälisessä olympiakomiteassa 1906–1912.

## Töitä
*Tennishuset,  Tukholma (1900)
*Sollidenin linna (1906)
*Härnösandin tupakkatehdas (1906–1909)
*Pietarsaaren tupakkatehdas (1909)
*Pietarsaaren paloasema (1912)
*Linköpingin säästöpankki (1908)
*Norrfjärdenin kirkko (1909)
*Villa Hildasholm, Leksand (1910)
*Tukholman olympiastadion (1910–1912)
*Uumajan säästöpankki (1913)
*Villa Wallenberg, Saltsjöbaden (1914)
*Bergan linna (1915)
*Villa Båge, Saltsjöbaden (1917)
*Villa Töbo, Västervik(1917)
*Ruotsin Helsingin-suurlähetystö (uudistustyöt, 1923)
* Stengården  Axel Munthen Lekslandin talon suunnittelu (1910)

## Aiheesta muualla
*
Antonio Canova

**Antonio Canova** (1. marraskuuta 1757 Possagno – 13. lokakuuta 1822 Venetsia) oli venetsialainen kuvanveistäjä, joka tunnetaan alastomia vartaloita kuvaavista marmoripatsaistaan. Hän oli uusklassismin keskeisiä nimiä, ja yksi tyylisuunnan perustajista. Hänen aikanaan kuvanveisto palasi lähelle klassisia ihanteita barokin ylitsevuotavan hurmoksen jälkeen.

Canovan isä ja isoisä olivat kaivertaneet kivilaattoja työkseen, ja Canova oppi piirustustaidon alkeet isoisältään jo varhaisessa iässä. Hän innostui kuvanveistosta, ja jo kahdeksanvuotiaana hän teki ensimmäiset pienoisveistoksensa Carraran marmorista. Canovan ensimmäinen mesenaatti oli isoisän vanha asiakas, joka maksoi pojan opiskelukuluja. Näin hän pääsi oppipojaksi aikansa mestarien verstaisiin.

Vuonna 1780 Canova muutti Roomaan ja työsti siellä muun muassa useita juhlavia paavien hautakappeleita. Hän vietti lyhyitä aikoja Pariisissa, Wienissä ja Firenzessä, ja hiukan pitempään Lontoossa. Vuonna 1816 hänestä tehtiin Ischian markiisi. Canovan tunnetuimpia töitä ovat muun muassa vuosina 1787–1792 veistetty Rooman Pietarinkirkossa oleva paavi Klemens XIII:n hautamuistomerkki ja useat Napoleon-patsaat.

## Teoksia

Kuva:Canova-eros&psique3.jpg|Amor ja Psykhe
Kuva:Canova - Theseus - Kunsthistorisches Museum Vienna.jpg|Theseus
Kuva:Canova-Three Graces 0 degree view.jpg|Kolme sulotarta
Kuva:Canova-Magdalene 45 degree view.jpg|Maria Magdalena
Kuva:Damoxenos Pio-Clementino Inv970.jpg|Damoxenos


## Lähteet
*

### Viitteet
Hans Stuck

**Hans Stuck** (**Hans Stuck von Villiez**, 27. joulukuuta 1900 Varsova, Kongressi-Puola, Venäjä – 9. helmikuuta 1978 Grainau, Baijeri, Saksa) oli saksalais-itävaltalainen kilpa-ajaja. Huolimatta Grand Prix -menestyksestään Auto-Unionilla, hänet tunnetaan vielä paremmin ylivoimaisuudestaan rinneajoista, joista hän sai lempinimen ”Bergkönig” eli ”vuoren kuningas”.

Stuck aloitti rinneajot vuonna 1924 Austro-Daimlerilla, joita hallitsi pitkään, vielä rata-autoiluun siirtymisenkin jälkeen. Tavattuaan Adolf Hitlerin, hän ajautui mukaan natsien autonvalmistussuunnitelmiin, joihin kuului muun muassa Ferdinand Porsche, ja näin ollen päätyi ajamaan Auto-Unionilla. Hän menestyi ennen toista maailmansotaa Auto-Unionin kultakaudella loistavasti: vuonna 1934 hän voitti jokaisen kilpailun, johon osallistui. GP-autoilun ohella hän jatkoi rinneajojen dominointia. Vuonna 1937 Stuck lopetti kuitenkin ajamisen Auto-Unionilla. Ei tiedetä varmasti saiko hän potkut vai erosiko hän.

Sodan jälkeen saksalaisilta oli kielletty osallistuminen kisoihin aina vuoteen 1950 asti, joten hän vaihtoi kansalaisuutensa hetkeksi itävaltalaiseksi. Hän osallistui uuteen sarjaan, Formula 1:iin tuntemansa Alex von Falkenhausenin kautta AFM -tallissa, muttei kerännyt enää suurta menestystä sarjassa. Hänen parhaaksi tulokseksi jäi neljätoista sija vuoden  Italian GP:stä. Vuonna 1960 hän voitti 60-vuotiaana viimeisen kerran rinneajon mestaruuden.

## Muuta
Stuck oli naimisissa kolme kertaa, joista viimeisestä avioliitosta hänelle syntyi poika Hans-Joachim. Hänestä tuli myös kilpa-ajaja, joka oppi ajamaan Nürburgringillä isänsä opastuksessa ja osallistui isänsä tavoin F1-sarjaan 1970-luvulla.

## Formula 1 -tulokset

## Lähteet

## Aiheesta muualla
Ischia

**Ischia** on tuliperäinen saari Napolinlahden pohjoispäässä, noin 25 kilometriä Napolista. Se on itä-länsisuunnassa noin kymmenen kilometriä pitkä ja pohjois-eteläsuunnassa seitsemän kilometriä leveä. Saaren korkein kohta on 789 metriä korkea Monte Epomeon tulivuori. Saaren pääkaupungin nimi on myös Ischia.

Saarella asuu vakinaisesti noin  asukasta ympäri vuoden, kesällä noin nelinkertainen määrä; lisäksi kesäkaudella siellä käy miljoonia matkailijoita. Heitä houkuttelevat kuumien lähteiden ympärille rakennetut terveyskylpylät, varsinkin kesällä Manner-Italiaa miellyttävämpi ilmasto ja vehreä luonto sekä kauniit maisemat. Lauttamatka mantereelta kestää noin 45 minuuttia.

## Historia

Antiikin aikana Ischian saari tunnettiin nimellä *Ainaria* (), latinaksi *Aenaria* ja runoudessa myös *Inarime*. Siellä sijaitsi Pithekussain kaupunki, joka on kreikkalaisten varhaisin tunnettu kauppa-asema Italiassa. Se perustettiin noin 770 eaa. Pithekussain merkittävimpiin löytöihin lukeutuu niin kutsuttu Nestorin malja, jossa oleva piirtokirjoitus on varhaisimpia tunnettuja esimerkkejä kreikkalaisen kirjaimiston käytöstä. Pithekussaista käsin asutettiin mantereen puolen Kymen (*Cumae*) kaupunki noin 750–725 eaa., jonka jälkeen Pithekussain merkitys väheni. Tuliperäinen saari kärsi antiikin aikana usein maanjäristyksistä ja vulkaanisesta toiminnasta.

## Kuvia


Ischia Castello Aragonese.jpg|Castello Aragonese
Spiaggia dei Maronti - Ischia.jpg|Maronti Beach saaren etelärannannalla, taustalla Sant' Angelon kylä
Ischia - Santa Maria del Soccorso.JPG|Santa Maria del Soccorso
Ischia Fungo Lacco Ameno.jpg|Fungo Lacco Ameno
Ischia da procida.jpg|Ischian horisontti nähtynä läheiseltä Procidan saarelta


## Lähteet

## Aiheesta muualla

* Liisi Karttunen : Ischian saarelta, Helsingin Sanomat Viikkoliite, 19.08.1928, nro 34, s. 3, Kansalliskirjaston digitaaliset aineistot
* Liisi Karttunen : Casamicciola Ischian saarella, Helsingin Sanomat Viikkoliite, 16.09.1928, nro 38, s. 3, Kansalliskirjaston digitaaliset aineistot
Lotta Backlund

**Lotta Maria Johanna Backlund** (s. 14. lokakuuta 1980 Budapest, Unkari) on televisiotuotantoyhtiö Warner Bros. International Television Production Finlandin *Head of Development*. Hän on ollut myös stand up -koomikko, televisiotoimittaja ja poliitikko.

Backlund on toiminut muun muassa Suomen ylioppilaskuntien liiton hallituksessa ja oli kokoomuksen ehdokas vuoden 2007 eduskuntavaaleissa. Backlund oli Suomen YK-nuorisodelegaatti vuonna 2006.

Keväällä 2007 Backlund esiintyi lyhytikäiseksi jääneen *[[Kuka, mitä, häh?]]* -ohjelman vakiokeskustelijana. Hän oli NRJ-radiokanavan aamuohjelman juontaja maaliskuusta 2006 marraskuuhun 2007. Backlund on juontanut myös humoristista *[[B-studio]]*-ajankohtaisohjelmaa Nelosella yhdessä Steen1:n kanssa. Vuodesta 2012 Backlund on toiminut kehityspäällikkönä ja tuottajana Eyeworks Finland -televisiotuotantoyhtiössä, jonka myöhemmin osti Warner Bros. International Television Productions. 

Backlund julkaisee viikoittaista *Backlund & Lange* -podcastia yhdessä Miina Langen kanssa. Backlund on juontanut televisiosarja *[[Diili]]in* liittyvää *Diili*-podcastia yhdessä Verneri Ruohorannan kanssa kolmen tuotantokauden ajan.

Backlund toimi vuonna 2017–2018 Helsingin pormestari Jan Vapaavuoren poliittisena erityisavustajana. Toukokuusta 2021 Backlund on toiminut peliyhtiö Rovion viestintäpäällikkönä. 

Vuonna 2018 Backlund valittiin Audiovisual Producers Finlandin eli APFI ry:n varapuheenjohtajaksi.

## Lähteet
*
* Eyeworks Finland 
* https://www.wbitvp.com/finland 

### Viitteet

## Aiheesta muualla
* Lotta Backlundin blogi
*
Homogeeninen polynomi

Matematiikassa **homogeeninen polynomi** on polynomi, jonka termit ovat monomeja, joiden asteet ovat samat. Esimerkiksi 
x^5 + 2 x^3 y^2 + 9 x y^4 on homogeeninen polynomi, jonka aste on 5. Homogeenisen polynomin synonyymejä ovat **algebrallinen muoto** ja **muoto**. Homogeenista toisen asteen polynomia kutsutaan neliömuodoksi ja se voidaan esittää symmetrisen matriisin avulla. Algebrallisten muotojen teorialla on runsaasti sovelluksia sekä puhtaassa matematiikassa että teoreettisessa fysiikassa.

## Lähteet
Soraya Saga

**Soraya Saga** (), oikealta nimeltään **Kaori Tanaka** (), on japanilainen kuvittaja, joka on osallistunut videopelien kehitykseen graafisena suunnittelijana ja juonenkirjoittajana. Tanakan alkuperäinen taiteilijanimi oli **Clio Saga**. Hän asuu Tokiossa ja on naimisissa pelisuunnittelija Tetsuya Takahashin kanssa.

## Ura
Saga työskenteli Squarella vuosina 1991–1996. Tuona aikana hän suunnitteli kartan *[[Final Fantasy V]]*:n maailmalle ja loi seuraavaan ''Final Fantasy'' -osaan kaksi hahmoa, veljekset Edgar Roni Figaro ja Sabin Rene Figaro; sittemmin hän on toiminut ainoastaan freelancerinä sitoutumatta mihinkään muuhun yritykseen. Hänen viimeinen peliprojektinsa Squarella oli vuonna 1998 julkaistu *[[Xenogears]]*, jonka tarina perustui hänen käsikirjoituksiinsa. Pelin pääsunnittelija oli hänen aviomiehensä Tetsuya Takahashi.

Lähdettyään Squarelta lopullisesti hän loi monia hahmoja ja tarinan ensimmäiseen Monolith Soft -yhtiön kehittämään *[[Xenosaga]]*-peliin, joka oli *[[Xenosaga Episode I: Der Wille zur Macht]]*. Kun sarjan toinen osa oli vielä tuotannossa, hän ilmoitti omalla verkkosivustollaan jättävänsä työnsä *Xenosaga* -sarjan parissa.

## Tuotantoa

## Lähteet

## Aiheesta muualla
* Soraya Sagan virallinen sivusto 
*
Karl Alexander Lothringen

**Karl Alexander Lothringen** (oik. **Karl Alexander, Lothringenin ja Barin prinssi**) (12. joulukuuta 1712 Lunéville, Lothringen – 4. heinäkuuta 1780 Tervuren, Itävallan Alankomaat) oli Itävallan marsalkka ja keisarillisen armeijan tärkeimpiä komentajia Itävallan perimyssodassa ja seitsenvuotisessa sodassa, vaikka ei kyennytkään lyömään Fredrik II Suurta taistelukentällä. Hän oli Lothringenin herttua Leopoldin poika ja keisari Frans I:n veli.

Lothringen liittyi Itävallan armeijan palvelukseen 1737 muutettuaan Wieniin veljensä Lothringenin herttua Frans III Stefanin kanssa (tuleva keisari), joka oli vuotta aikaisemmin mennyt naimisiin keisarinna Maria Teresian kanssa. 

Lothringen taisteli ottomaaneja vastaan vuosina 1737–1739 ja ylennettiin marsalkaksi 1740. Itävallan perimyssodassa hän hävisi Preussin kuningas Fredrik II Suuren johtamalle Preussin armeijalle Chotusitzin taistelussa 1742. Vuonna 1744 hän hyökkäsi johtamansa armeijan kanssa Elsassiin ja valtasi siitä suuren osan, mutta oli pakotettu palaamaan Böömiin Fredrikin liityttyä uudelleen sotaan ja vallattua Prahan 1745. Hän hävisi Fredrikille Hohenfriedburgin ja Soorin taisteluissa preussilaisten koukatessa kummallakin kerralla Lothringenin taistelulinjan sivustaan. Hän hävisi Itävallan Alankomaissa Rocouxin taistelun 1746 Morits Saksilaisen johtamalle Ranskan armeijalle.

Vuonna 1744 Lothringen meni naimisiin Maria Teresian siskon kanssa, ja oli siten tämän kaksinkertainen lanko. Avioliitto päättyi kuitenkin kestänyt puolison kuollessa jo seuraavana vuonna. Lothringenista tehtiin 1744 Itävallan Alankomaiden (nykyinen Belgia) kuvernööri, jossa tehtävässä hän jatkoi aina kuolemaansa saakka. Vuonna 1761 hänet valittiin Saksalaisen ritarikunnan suurmestariksi.

Takaisin Itävallan armeijan johtoon Lothringen kutsuttiin seitsenvuotisen sodan syttyessä 1756. Hän kohtasi tutun vastustajansa Fredrik Suuren uudestaan vuonna 1757 häviten tällä kertaa Prahan ja Leuthenin taistelut (Fredrik koukkasi sivustaan kummallakin kerralla). Näiden tappioiden jälkeen Lothringen erotettiin armeijan johdosta, ja hän lopetti uransa sotilaana.

## Lähteet

*
Stanislao Cannizzaro

**Stanislao Cannizzaro** (13. heinäkuuta 1826 – 10. toukokuuta 1910) oli italialainen kemisti, joka toimi myös politiikassa.

Cannizzaro syntyi Palermossa, ja opiskeli siellä aluksi lääketiedettä, mutta vaihtoi pian pääaineekseen kemian. Sisilian itsenäisyyssodassa 1848 hän taisteli tykistöupseerina. Kapinallisten hävittyä sodan Cannizzaro pakeni Ranskaan, missä työskenteli Marseillessa ja Pariisissa. Vuonna 1851 hän palasi Italiaan professoriksi. Hän liikkui kahdenkymmenen vuoden ajan Italian yliopistosta toiseen fysikaalisen ja orgaanisen kemian professorina. 1871 hän asettui Roomaan, missä professorin toimensa ohella hänet valittiin senaattoriksi.

Cannizzaro tunnetaan aldehydien hapettumista kuvaavan Cannizzaro-reaktion keksijänä. Hän vaikutti myös epäorgaanisen kemian puolella, missä jatkoi Amedeo Avogadron työtä atomimassojen määrittämisessä ja yhdisteiden rakenteen kuvaamisessa. Hän selitti, että tiettyjen epäorgaanisten aineiden kohdalla havaitut poikkeamat Avogadron laista johtuivat molekyylien erottumisesta, jota tapahtui tietyissä lämpötiloissa ja Avogadron laki pystyy määrittämään moolimassojen lisäksi myös atomimassan.

Cannizzaro palkittiin Copley-mitalilla vuonna 1891. 

## Lähteet

## Aiheesta muualla
*ChemHeritage
Joyce Cary

**Joyce Cary** (1888 Londonderry, Irlanti – 1957 Oxford, Englanti) oli irlantilainen kirjailija ja kuvataiteilija. Hän opiskeli maalausta Edinburghissa ja Pariisissa ennen kuin päätteli, että pystyy ilmaisemaan itseään paremmin kirjoittamalla. Hän opiskeli lakia Oxfordissa. Hän lähti Montenegroon 1912, missä työskenteli Punaiselle Ristille Balkanin sotien aikana. 1913–1920 hän oli Britannian siirtomaahalinnon tehtävissä Nigeriassa. Ensimmäisessä maailmansodassa hän haavoittui Afrikassa. Vuonna 1920 hän palasi Englantiin ja asui Oxfordissa lähes neljäkymmentä vuotta. 

Cary julkaisi novelleja salanimellä, mutta romaanimuoto oli hänelle aluksi vaikea. Varhaisista töistä tunnetuin on afrikkalaisesta kauppiaasta kertova *Mister Johnson* (1939). Cary kirjoitti kaksi trilogiaa, joissa kukin kirja on kerrottu eri päähenkilön näkökulmasta. Ensimmäisen trilogian kolmas osa, taiteilija Gulley Jimpsonista kertova *Jimson ja valaskala*, on filmattu, samoin kuin *Mister Johnson*. Elokuvista ensin mainittu oli Parhaan sovitetun käsikirjoituksen Oscar-palkinto-ehdokas vuonna 1958.

## Suomennettuja teoksia
* *Pelokas ilo: romaani* (*A fearful joy*); suom. Eero Tenhosaari, Otava 1953
* *Olin poliitikon vaimo: romaani* (*Prisoner of grace*); suom. Matti Karjalainen, Gummerus 1953
;Trilogia
* *Näinkin voi käydä: romaani* (*Herself surprised*, 1941); suom. Matti Karjalainen, Gummerus 1952
* *Uuden taivaan alla: romaani* (*To be a pilgrim*, 1942); suom. Kristiina Kivivuori, runot suom. Kirsi Kunnas, Gummerus 1954
* *Jimson ja valaskala* (*The Horses Mouth*, 1944); suom. Kristiina Kivivuori, runot suom. Kirsi Kunnas, Gummerus 1955

## Lähteet
Matthew Tuck

**Matthew "Matt" Tuck** (s. 20. tammikuuta 1980 Bridgend, Wales) on metalcoreyhtye Bullet for My Valentinen laulaja, kitaristi ja säveltäjä. Hän soittaa yhtyeessä rytmikitaraa ja laulaa, mutta Tuck osaa soittaa myös rumpuja ja koskettimia.  Hän käyttää keikoilla yleensä Jacksonin Randy Rhoads RR1T -kitaraa, mutta omistaa myös Gibson Flying V -kitaran.  

Ollessaan 14-vuotias Tuck näki MTV:llä Metallican musiikkivideon Enter Sandmanin, mikä inspiroi häntä aloittamaan kitaransoiton. Tuck onkin kertonut ottaneensa eniten vaikutteita Metallicalta. 

Hän lauloi Max Cavaleran kanssa Apocalyptican kappaleessa *[[Repressed]]* albumilla Amplified – A Decade of Reinventing the Cello.

Vuonna 2006 marraskuun aikana bändin ollessa kiertueella yhdessä As I Lay Dyingin ja Protest the Heron kanssa Matt Tuck sairastui kurkunpääntulehdukseen, jonka takia lukuisat keikat jouduttiin siirtämään myöhemmälle. Viimein kesäkuussa 2007 bändi ilmoitti, että Matt Tuckilta leikataan nielurisat, jonka takia yhtyeen oli peruttava kaikki siirtämänsä keikat.

25. maaliskuuta 2010 Tuck ja hänen pitkäaikainen tyttöystävänsä Charlotte saivat pojan, jonka nimeksi tuli Evann. He myös avioituivat 2013.

## Lähteet

## Aiheesta muualla

*
Austro-Daimler

**Austro-Daimler** oli itävaltalainen autonvalmistaja, joka toimi vuosina 1899−1934. Yritys oli Daimler-Motoren-Gesellschaftin (DMG) osa.

Austro-Daimler oli etenkin Itävalta-Unkariin suunnattu merkki, ja sillä oli maassa laajat oikeudet valmistukseen. Daimlerin suunnittelijoina toimi monia lahjakkaita autoinsinöörejä, kuten Gottlieb Daimlerin poika Paul Daimler ja Ferdinand Porsche.

Austro-Daimler on valmistanut myös rautatiekalustoa, kuten esimerkiksi kapearaidevetureita ja kiskobusseja. Vetureita on ollut käytössä myös Suomessa.
Kestävyysajo

**Kestävyysajo** on moottoriurheilun muoto, jossa kilpailijat ajavat autoillaan hyvin pitkän kilpailun – niin pitkän, että usein tarvitaan kaksi tai useampi kuljettajaa vuorottelemaan auton ajamista. On olemassa myös moottoripyörille suunnattuja kestävyysajoja.

Historiallisia kilpailuja, joita ajettiin yleisillä avoimilla teillä, ovat Targa Florio ja Mille Miglia.

Kestävyysajoissa joutuu koetukselle myös itse kilpa-auto. Valmistajalle on tärkeää saada tuotettua autoja, jotka kestävät kilpailun pitkän rasituksen. Kuuluisin kestävyysajo on Le Mansin 24 tunnin ajo, joka järjestetään vuosittain Le Mansissa Ranskassa. Usein kilpailuissa ei ole säädetty matkan pituutta, vaan voittajaksi selviytyy pisimmälle tietyssä ajassa ajanut kilpailija.

Suurin osa kestävyysajoista on tuhannen kilometrin tai kuuden, yhdeksän, kahdentoista tai 24 tunnin kilpailuja kilparadoilla. Ennen kilpailuun oli pakollista osallistua pareittain, mutta nykyään yksilösuoritukset ovat sallittuja (ei 24 tunnin ajoissa), joskin hyvin harvinaisia.

Kestävyysajoja ajetaan useissa kilpasarjoissa, joita ovat FIA World Endurance Championship, European Le Mans Series, Asian Le Mans Series ja IMSA SportsCar Championship.

Muutamia kuuluisia kestävyysajoja:
* Albaceten 8 tunnin ajo (moottoripyörät)
* Baja 1000 (erämaaralli)
* Bathurst 1000
* Bol d'Or (moottoripyörät)
* Coca Cola 600
* Dakar-ralli (erämaaralli)
* Daytonan 24 tunnin ajo
* Le Mansin 24 tunnin ajo
* Mil Milhas
* Monzan tuhannen kilometrin ajo
* Nürburgringin 24 tunnin ajo
* Nürburgringin tuhannen kilometrin ajo
* Petit Le Mans
* Sebringin 12 tunnin ajo
* Span 24 tunnin ajo
* Span tuhannen kilometrin ajo
* Suzukan 8 tunnin ajo (moottoripyörät)
* Suzukan tuhannen kilometrin ajo
FA Cup 2006–2007

**FA Cup 2006-07** on järjestyksessään 126:s kausi maailman vanhimmassa jalkapalloturnauksessa FA Cupissa. Tämän vuoden turnauksen pääsponsorina toimii saksalainen E.ON.

Turnaus alkoi 18. elokuuta 2006 ja siihen osallistui 687 joukkuetta. Loppuottelu pelattiin uudella Wembleylla 19. toukokuuta 2007 ja voittajaksi selviytyi jatkoajan jälkeen Chelsea, jolle cupin voitto oli sen historian neljäs.

## 1. kierros
Ottelut pelattiin 11. marraskuuta 2006.

## 2. kierros
Ottelut pelattiin 2. joulukuuta, 2006.

## 3. kierros
Kolmannelle kierrokselle osallistui myös kaikki liigajoukkueet -- ottelut pelattiin lauantaina, 6. tammikuuta, 2007

## 4. kierros
Ottelut pelattiin lauantaina, 27. tammikuuta, 2007. 

## 5. kierros
Ottelut pelattiin lauantaina, 17. helmikuuta 2007. 

## 6. kierros (Puolivälierät)
Ottelut pelattiin lauantaina 10. maaliskuuta 2007. Ottelun päättyessä tasapeliin, uusintaottelu pelattaisiin maanantaina 19. helmikuuta 2007.

### Uusinnat

## Välierät
Aiemmista kierroksista poiketen tämän kierroksen ottelut pelattiin puolueettomalla kentällä 14. huhtikuuta 2007. Välierissä ei pelattu uusintaotteluita, jos ottelu päättyi tasapeliin, mentiin jatkoajalle.

## Loppuottelu

Välierien tapaan loppuottelu oli yksiosainen ja se pelattiin puolueettomalla kentällä, uudella Wembleylla. Finaali pelattiin viimeksi Englannin maaperällä vuonna 2000. Ottelun erotuomarina toimi kentilainen Steve Bennett ja avustajina Peter Kirkup ja Dave Bryan. Neljäs tuomari on Howard Webb.

89 826:n katsojan edessä pelattu ottelu alkoi varovaisesti, eikä tilanteita ensimmäisellä puoliajalla ollut paljon. Toisella puoliajalla maalintekotilanteita alkoi tulla ja Chelsean maalivahti Petr Čech joutui pariin otteeseen väläyttelemään osaamistaan. Toinen puoliaikakaan ei tuonut maalia, joten siirryttiin jatkoajalle. Jatkoajan ensimmäisen neljännestunnin aikana Manchester Unitedilla oli loistava tilaisuus mennä ratkaisevaan johtoon, kun ottelussa pirteästi pelannut Wayne Rooney syötti oikealta Ryan Giggsille, joka ohjasi pallon kohti Cechia. Cech vangitsi pallon syliinsä ja Giggs liukui itse perään. Hidastuskuvat todistivat pallon käyneen maalin sisällä. Erotuomari Steve Bennett ei maalia kuitenkaan hyväksynyt. Ottelu näytti menevän jo rangaistuslaukauskilpailuun, kunnes 116. minuutilla Didier Drogba iski pallon maaliin ohi Edwin van der Sarin hienon kuvion päätteeksi ja ratkaisi pelin Chelsean hyväksi.

Mestaruuskannun kapteeni John Terrylle luovutti Englannin prinssi William. FA Cup -mestaruus oli ensimmäinen manageri Jose Mourinholle.

## Kierroksen paras pelaaja
NHL-kausi 1997–1998

**NHL-kausi 1997–1998 ** oli 81. sarjan historiassa. 26 joukkuetta pelasi 82 ottelun runkosarjan. Stanley Cupin voitti Detroit Red Wings, joka voitti loppuottelusarjassa Washington Capitalsin suoraan neljässä ottelussa. 

Uutena seurana kaudella oli Carolina Hurricanes, joka peri paikan Hartford Whalersiltä.

Tämä oli viimeinen kausi, jolloin Toronto Maple Leafs pelasi läntisessä konferensissa. Jari Kurri saavutti kauden aikana 600 maalin rajapyykin ja lopetti uransa tähän kauteen. NHL-pelaajat saivat ensimmäisen kerran osallistua kesken kauden talviolympialaisiin. Sarjassa pidettiin silloin tauko.

## Runkosarjan tulokset
**Lyhenteet:** V = Voitot, H = Tappiot, T = Tasapelit, TM = tehdyt maalit, PM = Päästetyt maalit, Pts = Pisteet

**Itäinen konferenssi**

**Läntinen konferenssi**

### Pistepörssi
**Lyhenteet:** O = Pelatut ottelut, M = Maalit, S = Syötöt, P = Pisteet

## Stanley Cup -pudotuspelit

## NHL-palkinnot

### All-Star -joukkue

## Katso myös
* Jääkiekko talviolympialaisissa 1998 – miesten turnaus

## Aiheesta muualla
*Hockey Database
Aprilia MX 125

**Aprilia MX 125** on italialaisen Aprilian valmistama kevytmoottoripyörä. Sitä valmistettiin vuosina 2004–2006. MX:ssä on Rotax 122 -moottori. Pyörässä on Brembon etujarru, joka on tehokas. Jousituksena on takana Sachsin valmistama 280 mm joustomatkalla varustettu kaasujousi, edessä 260 mm joustomatkalla olevat pumput, jotka löytyvät Aprilia RX Racing 50 -erikoismallista. Moottori on Rotaxin valmistama. Moottori on 2-tahtinen ja tehoa siinä on tehtaan jäljiltä noin 31 hevosvoimaa. 

Vuosien 2004–2005 ja 2006–2007 mallit eroavat toisistaan ulkonäöltään. Eroa tosin on vain ulkoasussa eli katteissa. Vanhemmissa on katteissa enemmän punaista, kun taas uudemmissa on mustat katteet S2 Replica -kisatarroilla.

## Kuristukset

Suomeen tuotaessa tehot kuristetaan 11 kilowattiin eli noin 15 hevosvoimaan. Kuristuksia on pakoputkessa, pakoaukonsäätimessä, ilmanputsarissa ja CDI-boksissa. 

## Aiheesta muualla
*Aprilia MX 125 Motot.netissä
Defense Intelligence Agency

**Defense Intelligence Agency** (**DIA**) on Yhdysvaltain asevoimien tiedusteluorganisaatio, joka perustettiin 1. lokakuuta 1961. DIA:n budjetti ja tarkka henkilöstömäärä ovat salaisia; kotisivuillaan DIA kertoo työllistävänsä yli 16&nbsp;500 henkilöä.

Toimenkuvaltaan DIA:ta on verrattu Venäjän GRU:hun, brittien Defence Intelligence Staffiin (DIS) ja Israelin Amaniin.

## Katso myös
* Luettelo tiedustelupalveluista
* UKUSA-sopimus

## Lähteet

## Aiheesta muualla

* DIA:n virallinen sivu
Allan McNish

**Allan McNish** (s. 29. joulukuuta 1969 Dumfries, Skotlanti) on skotlantilainen entinen kilpa-ajaja. Hän asuu tällä hetkellä Monacossa. McNishin autokunta voitti Le Mansin 24 tunnin ajon vuosina 1998, 2008 ja 2013. McNish on ajanut myös American Le Mans Series -sarjassa. Vuonna 2013 McNish voitti WEC-sarjan mestaruuden yhdessä Tom Kristensenin ja Loïc Duvalin kanssa. Hän ilmoitti vuoden 2013 päätteeksi lopettavansa kilpa-autoilu-uransa.

## Uran alku
NcNish aloitti uransa kartingissa, josta hän yleni Vauxhall Lotus -luokkaan, jossa hän kilpaili Mika Häkkisen tallitoverina. Kyseissä sarjassa hän voitti Britannian mestaruuden Häkkisen kuitatessa Euroopan mestaruuden nimiinsä.

Vuonna 1989 McNish siirtyi Formula 3 -luokkaan ja kilpaili Dick Bennettsin johtamassa kuuluisassa F3-tallissa West Surrey Racingissä, jossa hän sijoittui loppupisteissä toiseksi.

McNish osallistui kansainvälisen Formula 3000 -sarjan kilpailuihin vuosina 1989–1995.

## Formula 1

McNishin ensiesiintyminen Formula 1 -sarjassa tapahtui vuonna 2001, kun hän ajoi kaudeksi 2002 mukaan tulleen Toyota-tallin testikuljettajana Mika Salon kanssa. Kun talli oli ensimmäistä kauttaan F1:ssä kilpailemassa kaudella 2002, McNish oli tallin toinen kuljettaja. Ensimmäinen kausi jäi McNishille kuitenkin ainoaksi huonojen esitystensä takia: hän ei saavuttanut yhtäkään pistettä kaudella ja sai potkut. McNishin kauden parhaaksi sijoitukseksi jäi kauden toisen kilpailun Malesian seitsemäs sija. Lisäksi McNish keskeytti kahdeksan kertaa. Aika-ajoissa McNish oli parhaimmillaan kymmenes.

Lyhyen F1 -uransa jälkeen McNish jatkoi F1:ssä Renault'n testikuljettajana, ja hän pääsi ajamaan perjantain harjoituksissa.

## Ura urheiluautoilla
Suurempaa menestystä urallaan McNish on saavuttanut urheiluautoilla. Hän voitti Le Mansin 24 tunnin ajon vuonna 1998 ja ajoi samana vuonna FIA GT Championshipissä. Voitot tulivat myös vuoden 2008 ja 2013 ajoista. McNish on ajanut American Le Mans Series -sarjassa useana vuotena ja voitti prototype-luokan mestaruuden vuosina 2000, 2006 ja 2007.

McNish voitti Sebringin 12 tunnin ajon vuosina 2004 ja 2006. Hän on myös ajanut DTM-sarjassa vuonna 2005.

## Tulokset
### Formula 1 -tulokset

### FIA WEC -tulokset

### DTM-tulokset

## Lähteet

## Aiheesta muualla

* Virallinen sivusto